text: Sant Rafael del Riu commemorarà les Festes Majors adaptant la programació a la màxima prevenció | Canal56 Notícies
  Inicio Festes Sant Rafael del Riu commemorarà les Festes Majors adaptant la programació a la màxima prevenció
  Sant Rafael del Riu commemorarà les Festes Majors en honor a la Mare de Déu del Carme del 16 al 20 de juliol compaginant l'organització d'activitats amb la màxima prevenció anti Covid-19. Així, l'Ajuntament de Sant Rafael en coordinació amb les associacions i col·lectius del municipi, impulsa un complet programa d'actes amb més d'una desena de propostes culturals, religioses i lúdiques que reten homenatge a les tradicions del municipi amb motiu d'una data tan assenyalada com és el dia de la seua patrona el pròxim 16 de juliol.
  L'alcalde, Domingo Giner, ha explicat que "des de l'Ajuntament hem treballat il·lusionats a organitzar aquest programa que hui presentem perquè totes i tots els veïns de Sant Rafael puguem participar en la commemoració d'una data tan especial per a nosaltres. Les circumstàncies manen, i aplicarem en l'organització totes les mesures de prevenció pertinents. Instem a tots els veïns que mantinguen
  la distància de seguretat i utilitzen màscara, i des de l'Ajuntament procurarem la resta de mesures perquè tot transcórrega amb normalitat".
  Si hi ha una data assenyalada en aquestes festes de Sant Rafael, és la de dijous que ve, 16 de juliol, dia de la Verge del Carme, patrona del municipi. Serà el primer dia d'actes que començarà a les 12.00 hores amb la missa i ofrena de flors a la Verge del Carmen i a continuació processó. A la vesprada, a les 20.00 hores hi haurà ballada popular i a les 22.00 hores cinema popular al pati dels jubilats.